# Beszédes József

### A Wikipédiából, a szabad lexikonból.

Beszédes József szobra Siófokon (Vígh Tamás alkotása – 1963)

Beszédes József (Magyarkanizsa, 1787. február 13. - Dunaföldvár, 1852. február 28.): vízépítő mérnök, az MTA levelező tagja.

## [szerkesztés] Életpályája

Beszédes Kálmán festőművész apja. Tanulmányait Egerben és Pesten a Mérnöki Intézetben végezte. 1813-ban szerzett oklevelet. Megszervezte a reformkor nagy vízügyi átalakítási munkálatait. Széchenyi István kezdeményezésére az országgyűlés 1840-ben törvényt hozott a Beszédes által eképzelt Duna-Tisza csatorna csatorna építéséről. Bár a kivitelezésre egy részvénytársaság alakult, a tervet ért támadások miatt a tőke megvonta támogatását, így a csatorna építése lekerült a napirendről. Beszédes vasúti mérnökként is működött. Sokat tett a magyar nyelvű műszaki irodalom megalapozásáért.

## [szerkesztés] Vízrendezési munkái

- vízrendezési munkálatok Tolna, Veszprém, Komárom, Pozsony és Nyitra vármegyékben (1814-1816 ).
- a Sárvíz, a Kapos és a Sió szabályozása, beleértve a folyóvölgyeket (1816 - 1825),
- a Duna szabályozása, egységes árvédelmi töltések építése a Baja és Báta közötti szakaszon (1820-1825 között). A korában páratlan méretű munka 120 000 hold ármentesítését biztosította s a Sárköz gazdasági felemelkedésének alapjává vált.
- vízrendezés Ausztriában a linz-budweisi vasútvonal kitűzésével összefüggésben,
- a fehér-körösi Nádor-malomcsatorna (Arad vármegyében), mint az első, kizárólag ipari célú, csatorna létesítése.

## [szerkesztés] Meg nem valósult tervei

- Elsőként vetette fel az Al-Duna-szabályozás gondolatát;
- egy mély bevágású, több célú Duna–Tisza-csatorna terve;
- a Balaton vízszínének leszállítására,
- a Fertő és a Hanság vízrendezésére vonatkozó terve;
- a Felső-Tisza-völgy árvédelmét szolgáló kerecsen-komorói átmetszés terve.

## [szerkesztés] Emlékezete

- A nevét viseli a Beszédes József híd Dunaföldvárnál, valamint a Beszédes József Múzeum Siófokon.

## [szerkesztés] Külső hivatkozás

- Magyar Életrajzi Lexikon

A lap eredeti címe "http://hu.wikipedia.org../../../b/e/s/Besz%C3%A9des_J%C3%B3zsef_1694.html"

Kategória: Magyar mérnökök

##### Views

- Szócikk
- Vitalap
- Aktuális változat

##### Keresés